115 



t 



er ogsaa som i denne Bog, altsaa ret rummelig [Euphrasia 

 f. Ex. opføres kun med een Art) ; et nøjere Studium af de 

 enkelte Former og Varieteter har ligget uden for min Plan, 

 Materiale dertil turde vel for øvrigt næppe være forhaanden; 

 kun nogle særlig iøjnefaldende Varieteter ere nævnede. Med 

 Hensyn til Hyppighedsangivelserne , da har jeg kun skrevet, 

 hvad jeg med nogenlunde Sikkerhed kunde faa ud af de 

 foreliggende Optegnelser; adskillige Planter ere forsynede 

 med specielle Lokalitetsangivelser, skjønt de sandsynligvis bør 

 henregnes til Kategorierne „hist og her" eller „alm.". Enkelte 

 Arter have været noterede uden Lokalitetsangivelse , de be- 

 tegnes med -f- efter Navnet. Arter, som maa antages at 

 være saaede eller plantede, ere anbragte i [], og medregnes 

 ikke i den til Slutning givne Oversigt. 



Denne „Skagensflora" har faaet et meget vigtigt Sup- 

 plement, idet Dr. E. Rostrup velvilligst har overladt mig 

 til Offentliggjørelse en Fortegnelse over de Planter, som han 

 fra Midten af Juli til Midten af August 1896 iagttog i Om- 

 egnen af Sæby (indenfor en Cirkel med Byen som Centrum 

 og Vs Mils Radius). Disse Arter ere opførte i Listen over 

 Skagensplanterne og betegnes saaledes : Findes en Art baade 

 „ved Skagen" og „ved Sæby", sættes et (S.) som sidste 

 Lokalitetsangivelse 1 ). Findes Arten ikke ved Skagen, sættes 

 hele dens Navn med S. efter i Parenthes, f. Ex. (Athyrium 

 filix foemina (L.) S.). 



*) f. Ex. Weingœrtneria canescens (L.) Aim. (S.). 



8* 



